b'\n_START_ARTICLE_\nJordan Zimmermann\n_START_SECTION_\nLjubiteljska kariera\n_START_PARAGRAPH_\n\xc5\xa0tudiral je na univerzi University of Wisconsin-Stevens Point. Na naboru lige MLB leta 2007 ga je v 2. krogu izbrala ekipa Washington Nationals._NEWLINE_Leta 2008 je na stopnjah High-A in Double-A zbral deset zmag in tri poraze, povpre\xc4\x8dno dovoljeval 2,89 teka in zaigral na liga\xc5\xa1ki Tekmi vseh zvezd. Sezono je kon\xc4\x8dal kot najbolj\xc5\xa1i v organizaciji v zmagah, izlo\xc4\x8ditvah z udarci, povpre\xc4\x8dju dovoljenih tekov in tako postal Metalec leta kluba Washington Nationals po mnenju MiLB.com.\n_START_SECTION_\nNabor metov\n_START_PARAGRAPH_\nZimmermann v glavnem uporablja tri vrste metov: 4-\xc5\xa1ivno hitro \xc5\xbeogo (148-152 km/h\xc2\xa0; dose\xc5\xbee tudi 156 km/h), drsalca, ki mu ljubkovalno pravi\xc2\xa0\xc2\xbbmajhna vrezana \xc5\xbeoga\xc2\xab\xc2\xa0 (135-141 km/h) in oblinarko (122-127 km/h). Ob\xc4\x8dasno proti levi\xc4\x8darjem uporabi \xc5\xa1e 2-\xc5\xa1ivno hitro \xc5\xbeogo in kro\xc5\xbenega spremenljivca.'